ผมเจ็บใต้ชิกโคงขวาครับ หายใจเข้าแรงก็เจ็บครับเครื่อนไหวแรงๆก็เจ็บครับ แต่ไม่เกี่ยวกับ กะดูกแน่นอนครับเพราะมันเจ็บจากด้านในครับ
สวัสดีค่ะ อาการเจ็บบริเวณซี่โครงด้านขวา สามารถเกิดได้จากหลายสาเหตุ เช่น กล้ามเนื้อหรือกระดูกซี่โครงอักเสบ ปอดหรือเยื่อหุ้มปอดอักเสบ นิ่วในถุงน้ำดี ถุงน้ำดีหรือท่อน้ำดีอักเสบ เป็นต้น. อาการเจ็บหากสัมพันธ์กับการหายใจ อาจเป็นจากกล้ามเนื้อหรือกระดูกซี่โครงอักเสบ. หรืออาจเป็นจากปอดหรือเยื่อหุ้มปอดอักเสบ. ในกรณีเป็นกล้ามเนื้อหรือกระดูกซี่โครงอักเสบ มักมีประวัติการกระแทกหรือยกของหนักมาก่อนนั้น. บางคนอาจมีจุดกดเจ็บจากภายนอก. ส่วนอาการของปอดอักเสบหรือเยื่อหุ้มปอดอักเสบ อาจมีประวัติไข้หรือไอมาก่อนนั้นค่ะ. ***ดังนั้นแนะนำ ว่าหากรับประทานยาแก้ปวดพาราเซตามอลแล้วอาการเจ็บไม่ดีขึ้น ควรไปพบแพทย์เพื่อตรวจวินิจฉัยและรับการรักษาอย่างเหมาะสมค่ะ